**Årsrapport 2021**

**Styret i perioden:**

Kirsti W. Løvik – leiar

Johan Bull – Njå – kasserar

Anny Hatlen – sekretær

Sissel Bakke – styremedlem

Ove Handeland – styremedlem

Jane Meling – styremedlem

Morten Fløysvik – styremedlem

**Medlemstal**

Rennesøy og Finnøy har 684 medlemmar organisert gjennom Stavanger turistforening.

**Møte**

Styret har hatt 4 styremøte

Kirsti har delteke på 3 teamsmøte med dei 7 turlaga i STF.

Kirsti har og delteke på informasjonsmøte på Fjøløy saman med STF og «Fjøløy forts venner»

Styret har hatt 2 møte med seksjon Park og natur i Stavanger kommune om forslag til ny grunneigaravtale. Andre tema som er drøfta er: Parkeringsplassar, hundeportar, skilt med opplysningar om dyr på beite.

Kirsti og Anny har hatt et samarbeidsmøte med Per Henriksen, STF, om turstiar i Rennesøy, spesielt om stiar utan merking, men som blir mykje brukt.

Kirsti og Anny har hatt eit møte med grunneigar Guttorm Gudmestad for å avklare ansvarsforhold på stien Hegglandslia – Rennesøyhodnet. Oppgrusinga av stien Hegglandslia – Rennesøyhodnet og avstikkaren frå Askmyra til Salsteinen retning Dalestemmen er Røsslyngen beitelag sitt arbeid og ansvar. Det samme gjeld steinlegginga frå toppen av Hegglandslia og ned til Askmyra.

Rennesøy og Finnøy turlag har skilta og sett opp merkepålane langs traseen.

**Turstiane i Finnøy**

**Vedlikehald**

Det er lagt ut 10 lemmar ved høgdebassenget på Finnøy til vedlikehald av turstien kring vatna til Kvitevik. Anne May Bergeland og Atle Johan Landa har gjort arbeidet. Dei same har og gjort vedlikehald på dei gamle lemmane.

Samarbeid med Fogn Grendalag. Dei har fått 10 lemmar frå turlaget sitt lager bak den gamle brannstasjonen, til vedlikehald av turstiane på Fogn.

Det er skifta 3 gjerdeklyvarar på stien Vignes – Kvitevik. Frida og Johann Bull – Njå har gjort arbeidet. De er no tomt for lemmar og gjerdeklyvarar på lageret bak den gamle brannstasjonen.

**Nye stiar**

Fogn Grendalag inviterte i haust STF og turlaget til synfaring i turområder på øya. Johan og Anny deltok.

Avtaledokument. Kommunen har ferdigstilt dokumentet for avtale mellom Stavanger kommune og grunneigarane om turstiar, merking og skjøtsel. Kommunen og turlaget er samde om at det er turlaget som har fyrste kontakten og samtalane med grunneigarane om friviljuge avtalar.

I prosessen hadde turlaget innspel og møte med kommunen ved Anine Bang Larsen og Aina Hovden Lunde.

Ny tursti Mjølsnes rundt over Landasteinen. Johan, Ove og Sissel gjekk opp stien 21. febr. I haust har Johan og Ove hatt samtaler med bøndene / grunneigarane om merking og skjøtsel. Det er avtalt med kommunen om eit møte på nyåret kor kommunen går gjennom avtalane med bøndene / grunneigarane og skriv under.

Det er tinga lemmar , merkepålar og gjerdeklyvarar. Kommunen søkjer statsforvaltaren om gjerdeklyvarar.

**Turstiane i Rennesøy**

**Vedlikehald**

Det er utført svært mykje arbeid på stiene i Rennesøydette året.

Det største arbeidet er gjort på den ytre stien Sel – Rennesøyhodnet hvor ca. 80 lemmar er flytta og lagt på nytt, mellomlemmar, laskar og kiler er brukt omigjen. Det måtte likevel mykje nytt utstyr til. Greiner og trestubbar er fjerna på stiane til Rennesøyhodnet. Det er montert grind på traktorveien / stien opp Hegglandslia.

Det er utført arbeid på stien Reianes rundt der er lagt ca. 40 nye lemmar. Ellers er det gjort arbeid på Knott / Asmarvik, ved Dalestemmen, på Sel, Flekkstad - Helland, Sokn og på den tidligare kulturstien på Bru. Stien på Bru er lagt noko om og nye skilt er sett opp.

Mange merkepålar er skifta ut og måla på mange av stiane.

Der er framleis stort behov for utplassering av lemmar på ein del av stiane, dette for å minske slitasje og unngå dei mest blaute partia. Gjerdeklyvarar bør kontrollerast og skiftast der det er råte og slitasje.

Kommunen ved seksjon Park og natur og avdeling Landbruk har gjennomført ei synfaring på stien Dalestemmen – Rennesøyhodnet. Grunneigarar, Kirsti og Anny deltok.

**Nye stiar**

Sjå avtaledokument under Finnøy.

Det er skilta og merka ny sti frå Dalestemmen til Pilå der det og er sett opp turkasse.

**Parkeringslassar**

**Finnøy**

Turlaget har meldt til kommunen at avtalen om parkering i Kvitevik må fornyast.

**Rennesøy**

Parkeringsplassar er ei utfordring fleire stadar.

Det er for få parkeringsplassar der stien startar opp Hegglandslia til Rennesøyhodnet. Parkeringsplassen på Bø ved stien opp til Knott er flytta til plassen ved Sørbø grendahus. På Vestre Åmøy er det ikkje funne eigna parkeringsplass så langt. Parkering er avklart i samband med å få etablert ny sti til Mastravarden. Rogaland fylkeskommune eig ein del av parkeringsplassen ved Utstien Kloster Hotell og der kan turfolk parkere.

**Aktivitetar**

**Finnøy**

5. januar deltok Sissel og Johan på møte med Stavanger kommune der tema var friluftslivkartlegging.

10.mars var Johan og Anny med på synfaring på Fogn. Tema var mellom anna Dagsturhytte.

18. mai der Stavanger kommune hadde møte for friviljuge lag – og organisasjonar i Finnøy med tema innspel til Grøn Plan. Sissel og Johan deltok.

2. november hadde TEAL, tidlegare Ryfylke næringshage, dialogmøte saman med kommunen om vidareutvikling av Judaberg sentrum og merking til eksisterande turstiar. Johan og Sissel deltok.

**Rennesøy**

Rennesøydagen, der turlaget har brukt å ha stand, vart avlyst p.g.a. Covid 19

Onsdagstrimmen med Torin Tendenes opphøyrde i oktober etter 4,5 år. Data :398 personar, 294,46 km., 9484 høgdemeter, 74 timar og 36 min.

Det har ikkje lukkast oss å få ny turleiar.

Kirsti deltok som guide på ein av turdagane til « Fiks Ferrige Ferie « i sommar. Kirsti har og vore guide for 3 raske kvardagsturar for 60 + STF.

Jostein Gard og Anny var guidar på turen til Klepp friviligsentral til Rennesøyhodnet.

Jane og Anny var guidar på KUL – TUR som Rennesøy frivilligsentral arrangerte til Pilå

**Vidare arbeid i Rennesøy**

Det er mykje folk som går på mange av stiene i Rennesøy. Rennesøyhodnet er fortsatt det store trekkplasteret, men og til Pilå går det mykje folk. Dette fører til stor slitasje som krev jamt vedlikehald. Turbøkene gir ein peikepinn på kor mange som er på tur, sjølv om mange ikkje skriv navnet sitt i bøkene.

Rennesøyhodnet har 6.200 og Pilå 6.100 navn i bøkene i 2021

Når det gjeld vidare engasjement, er arbeidet med å etablere ny sti til Mastravarden ei prioritert sak. Det samme gjeld delar av stien Dalestemmen – Rennesøyhodnet ( over Dalegarden ). Begge sakene ligg hos seksjon Park og natur i kommunen.

Disposisjonsplan for Fjøløy natur og friområde er politisk handsama i haust. STF er ein av fleire partar som er engasjert i arbeidet på staden.

**Felles**

**Opptur**

Styret har gjort vedtak om at vi ikkje ønskjer å arrangere Opptur for 8. klassingar her lokalt, men samarbeidar gjerne med andre Stavangerskular om opplegg på fastlandet.

**Stavanger kommune Grøn Plan**

Dette er ein delplan som skal integrerast i arealdelen til kommuneplanen. Turlaget har gitt innspel til Grøn Plan om at framtidige turstiar i gamle Finnøy og gamle Rennesøy kommune ikkje må hindre aktiv matproduksjon og bruk av kulturbeita. Turlaget ynskjer ikkje at framtidige turstiar vert sett av som grøn struktur i kommuneplanen fordi dette bandlegg jordruksareala til frilufsføremål. Turstiar er avhengig av friviljuge avtalar mellom kommunen og grunneigarane.

Turlaget har meldt inn til kommunen at parkeringsplassar, *nok areal på rett stad*, isamanheng med turstiar bør / må vere eit tema i Grønn Plan. Turlaget ser det ikkje som tenleg å legge til rette for parkering i gardstun.

Stavanger kommune har gjort ei friluftslivkartlegging i Finnøy og Rennesøy. Turlaget er invitert til møte for å komme med innspel, ynskjer og behov.

**Vi takkar alle samarbeidspartnarar og alle som på ulike måtar har vore med på dugnadsarbeid.**

Styret